V tomto prípade zohráva rolu aj to, ako na nás jednotlivé farby pôsobia. Vo všeobecnosti možno hovoriť o farbe svetla, ktorá upokojuje, iné zasa zvýši našu produktivitu a sústredenie. Teplá biela (2 700 – 3 500 K) je ideálna do spálne, obývačky či do detskej izby. Tento farebný odtieň upokojuje, neunavuje oči. V prípade dennej bielej (4 500 – 6 500 K) je takéto svetlo vhodné v zásade kdekoľvek, kde je potrebné dosiahnuť prirodzené osvetlenie. Toto svetlo nijak výrazne neunavuje zrak, pritom je ideálne pre prácu v kancelárii, do kúpeľne (ak chcete intímne, zvoľte teplú bielu) alebo do kuchyne. Studená biela (6 500 – 9 000 K) je vhodná do miestností, kde je potrebné dosiahnuť čo najvyššiu možnú svietivosť – pokojne to môžu byť lekárske priestory, laboratóriá, ale aj interiér domácnosti. Farebnosť možno ovplyvniť i krytom žiarovky.\r